SON'VARACHIM SUNGTTAM:
Otubrache 31ver, 2010 Gõyant Nogorpalikancheo vinchnnuko. Hea vinchnnukanchi toyari boreach nettan chalu asa. Toxem pollevnk gelear, halinchea kallar, uprant teo Panchayaticheo, Zilla Porixodecheo, Vidhan Sobhecheo, Lok Sobhecheo vo anik kosleo-i zaum, hea sogllea vinchnnukank sumara bhailem mhotv ailam. Hem mhotv noitik nhoi, sot'teche nodrentlean ubem zalam. Dekunuch, aiz khuinchea-i panvddeaveleo teo vinchnnuko zaum, tantum svarth asloleank apo-ap 'interest' yeta.
 Kosleo-i teo zaum, vinchnnuko lagim pavta-pavta, motdaranchem mol vaddunk lagta. Motdarank ogich, boslole kodden mhotv yeta. Toxem pollevnk gelear, tem mol motdarank vinchnnuk loddovpi umedvaruch ditat. Vinchnnukam vellar, vinchnnuk loddovpi umedvar motdarank mathear ghevn nachtat. Motdar sangtat tem kitem-i korunk te raji astat. Tea vellar motdarank khuxak dovrunk te pãymamni kitli-i vatt cholonk aite astat. Dusrea utramni, aplo zago tea-tea panvddear mozbut korunk te motdaram khatir kitle-i mov zavnk aite astat. Vinchnnukechea rattavollinchea disamni, te motdaranchea ghorache umbre maddounk zotiancheo kitleo-i paro zhorovnk toyar astat.
 Konna-i koddchean tor chodd nhoi zalear, thoddem tori 'business' haddunk zai zalear, LIC-chea 'agent'-ank ek gozal bore ritin khobor asa. "Business'-a khatir 'client' mhunn sodunk to jea ghorant bhitor sorta, tednam to tea ghorant lhan bhurgim aslear tancher kherit bhor dita. Tanche kodde chodduch khellta, fokannam korta, tanchi loktubay korta. Ani dusre pavtt to tea ghorak bhett ditana, tea lhan bhurgeam khatir bhurgeanghe avddichi oxi kosli-i vost hatant dhorta, ani apurbay kortole toren, avoy-bapai uzram ti khavpachi vost tea ghorantlea bhurgeank dita. Aplea bhurgeanchi khuinche-i ritin konnem-i apurbay keli zalear avoy-bapuy khuxal zatat.
 Aplea bhurgeanchi apurbay korpi mon'xa thaim avoy-bapayche-i il'le-il'le korun boreponnache som'bond vaddtat. Ani tednam, hea LIC-chea nanvan aplo 'business' korpeak-ui tanche koddchean aplo 'business' korpak vatt borich meklli zata. Dusrea utramni, bhurgeam udexim to avoi-bapaychem mon jikta. Hem sangpa fattlem karonn?
 Dusrea umedvaran-ui mhaka chonneachea zhaddar choddovpacho proyotn kelo - " adim tujim borovpam vachtalom hanv... tim mhaka vachunk khub avoddtat... boro boroyta tum..." Monant mhonnlem, hem soglem sangunk Nogorpalikechi vinchnnuk yeum porian kiteak ravnk zai aslem? Ghor kaim chodd pois naslem?
 ... vinchnnuko lagim pavta-pavta motdarak apo-ap mol yeta mhonnta ti hi gozal!
 Subscribe to: Post Comments (Atom)
- ► 2013 (42)
- ► 2012 (16)
- ► 2011 (20)
- ▼ 2010 (21)
- ► 2009 (26)
- A big e-welcome to you. Tumcam Maie-mogacho ieukar. Enjoy Life - This is not a rehearsal! Konkani uloi, boroi, vach ani samball - sodankal. Hich Goenchi osmitai ani amchem khalxelponn. Goenchi amchi Konkani bhas! Ekvottachem saddon Goenkaranchem. This is Gaspar Almeida from Parra, Bardez, Goa, based in Kuwait and am connected with the www. goa-world. com website created by Ulysses Menezes, and as Moderator of the famous first of its kind Gulf-Goans e-Newsletter (since 1994) and The Goan Forum and several Goan and Indian associations and forums and e-forums in Goa, India, Kuwait, The Middle East and worldwide. 